smcproject/ml-wiki-sentences huggingface dataset:
നാലിടങ്ങഴി കൊള്ളാവുന്ന വലിപ്പവും ഉരുളിയുടെ ആകൃതിയും ഉണ്ടായിരിക്കണം.
ചട്ടിയുടെ നേരേ നടുവിൽ  ചെറുവിരൽ കടക്കത്തക്കവണ്ണം ഒരു ദ്വാരം വേണം.
നാലുവിരൽ നീളത്തിലുള്ള ഒരു കോലിൽ തിരി കെട്ടി, ഒരു ചിരട്ടയുടെ കണ്ണിൽക്കൂടി എടുത്ത് ധാരച്ചട്ടിയുടെ ദ്വാരത്തിൽക്കൂടി പുറത്തേക്കു എടുക്കുന്നം.
ഇതു നല്ല ഉറപ്പുള്ള കയറുകൊണ്ട് വരിഞ്ഞ് ആവശ്യാനുസൃതം താഴ്ത്താനും പൊക്കാനും കഴിയും.
ദ്രവ്യങ്ങൾ തക്രധാര
മോരിൽ നെല്ലിക്കക്കഷായം ചേർത്ത് ചെയ്യുന്ന ധാരയാണ്‌ തക്രധാരയെന്നു പറയുന്നത്.
തലക്ക് ധാര ചെയ്യാനായി ഇന്നു കൂടുതൽ പ്രചാരമുള്ളത് തക്രധാരയാണ്‌.
ക്ഷീരധാര
ക്ഷീരധാരക്ക് പശുവിൻപാലാണ്‌ സാധാരണയായി ഉപയോഗിച്ചുവരുന്നത്.
കറന്നെടുത്ത പാൽ ചൂടാറുന്നതിനു മുമ്പ് രോഗാനുസരേണ കർപ്പൂരം , ഗോരോചനം , ചുക്ക് ഇവ തനിച്ചോ എല്ലാം കൂടിയോ അരച്ചുകലക്കി ധാര ചെയ്യാവുന്നതാൺ.
സ്‌തന്യധാര
മുലപ്പാലു കൊണ്ട് ചെയ്യുന്ന ധാരയാൺ സ്‌തന്യധാര.
പ്രസവിച്ചു മൂന്ന് മാസം കഴിഞ്ഞതും രോഗമില്ലാത്ത സ്ത്രീയുടെ ശുദ്ധമായ മുലപ്പാലിൽ കർപ്പൂരം, ഗോരോചനം, കുങ്കുമം മുതലായ ഏതെങ്കിലും  യുക്തം പോലെ പൊടിച്ചു ചേർത്തു വിധി പ്രകാരം ധാര ചെയ്യണം.
സ്‌നേഹധാര
തൈലം, മജ്ജാ, വസാ, ഘൃതം എന്നീ നാലുതരം സ്‌നേഹങ്ങൾ തനിച്ചും കൂട്ടിചേർത്തും രോഗാനുസരേണ ഉപയോഗിക്കാം.
ഉപയോഗിച്ച സ്‌നേഹം വീണ്ടും പിറ്റേ ദിവസം ഉപയോഗിക്കാൻ പാടില്ല.
ധാരക്കുള്ള സ്‌നേഹം അന്നന്ന് മാറുന്നതാണ്‌ ഉത്തമം.
വിവിധ തരം മൂർദ്ധധാര അഥവാ ശിരോധാര സർവ്വാംഗധാര ഏകാംഗധാര നേത്രധാര
ധാര (വിവക്ഷകൾ) വൈദ്യുത ധാര -വൈദ്യുത ചാർജിന്റെ പ്രവാഹം ധാര (ആയുർവേദം) -ആയുർവേദ ചികിത്സാരീതി ധാര (ഹൈന്ദവം)
ധാരിത ഇംഗ്ലീഷ് വിലാസം https://ml.wikipedia.org/wiki/Capacitance
ഒരു വസ്തുവിന് വൈദ്യുതചാർജിനെ സൂക്ഷിക്കാനുള്ള കഴിവിനെയാണ് ധാരിത അഥവാ കപ്പാസിറ്റൻസ് എന്നു പറയുന്നത്.
ചാർജുചെയ്യാവുന്ന എല്ലാ വസ്തുക്കൾക്കും കപ്പാസിറ്റൻസ് ഉണ്ട്.
വൈദ്യുതചാർജിനെ സംഭരിച്ചുവയ്ക്കാവുന്ന ഏറ്റവും മികച്ച ഉപകരണമാണ് കപ്പാസിറ്റർ .
ഫാരഡ് ആണ് കപ്പാസിറ്റൻസിന്റെ യൂണിറ്റ്.
C = q V {\displaystyle C={\frac {q}{V}}}
എന്ന സമവാക്യം ഉപയോഗിച്ച് കപ്പാസിറ്റൻസിനെ നിർവ്വചിക്കാം.
കപ്പാസിറ്റൻസ് = വൈദ്യുതചാർജ്/വൈദ്യുത പൊട്ടെൻഷ്യൽ
ധാര (ഹൈന്ദവം)
ശിവക്ഷേത്രത്തിൽ മാത്രമെ ധാര പതിവുള്ളു.
ശിവലിംഗത്തിനു മുകളിൽ ധാരാപാത്രം ഉണ്ടാവും.
മൂന്നു ദർഭകൾ കൂട്ടിപ്പിരിച്ച് അതിനു നടുവിലുള്ള ദ്വാരത്തിൽ കൂടേ ശിവലിംഗത്തിൽ തൊടുന്ന പോലെ വയ്ക്കുന്നു.
ധാരാപാത്രത്തിൽ ശുദ്ധജലം നിറച്ച് ജലം ഒഴുകുമ്പോൾ, നിവർന്നു നിന്ന്, ധാരാപാത്രത്തിൽ പിറ്റിപ്പിച്ചിട്ടുള്ള ദർഭയിൽ രണ്ടുകൈകൊണ്ടും പിടിച്ച് ശൈവമന്ത്രങ്ങൾ ജപിക്കുന്നു.
ഇത് ജലം തീരുന്നതു വരെ ചെയ്യുന്നു.
മഹാരോഗ പരിഹാരത്തിനാണ് ഇത് ചെയ്യുന്നത്.
പേജ് 126, ഭാരതീയ ആചാരങ്ങളും അനുഷ്ഠാനങ്ങളും, നീലകണ്ഠൻ നമ്പൂതിരി – ദേവി ബുക്സ്റ്റാൾ
ധാരാസിംഗ് ഇംഗ്ലീഷ് വിലാസം https://ml.wikipedia.org/wiki/Dara_Singh
ഹിന്ദി സിനിമയിലെ പ്രശസ്ത നടനും ഗുസ്തിക്കാരനുമായിരുന്നു ധാരാസിംഗ് (1928 നവംബർ 19 – 2012 ജൂലൈ 12).
1928-ൽ അമൃത്സറിലാണ് ധാരാസിങ് ജനിച്ചത്.
പ്രാദേശിക ഗുസ്തി മത്സരങ്ങളിൽ തുടങ്ങിയ അദ്ദേഹം പിന്നീട് അന്താരാഷ്ട്ര വേദികളിലും ശ്രദ്ധേയ സാന്നിധ്യമായി.
500-ഓളം ഗുസ്തി മത്സരങ്ങളിൽ വിജയിച്ചിട്ടുണ്ട്.
1959-ൽ കോമൺവെൽത്ത് ചാമ്പ്യനും 68-ൽ ലോക ചാമ്പ്യനുമായി.
1983-ൽ ഗുസ്തിയിൽനിന്ന് വിരമിച്ചു.
2003 മുതൽ 2009 വരെ രാജ്യസഭാംഗമായിരുന്നു.
രാമാനന്ദ്‌ സാഗർ സംവിധാനം ചെയ്‌ത രാമായണം ടെലിവിഷൻ സീരിയലിൽ ഹനുമാന്റെ വേഷം ധാരാസിംഗിനായിരുന്നു.
മഹാഭാരതം ടെലിവിഷൻ സീരിയലിലും അഭിനയിച്ചിട്ടുണ്ട്‌.
ഗുസ്തിക്കാരനായിരുന്ന സിംഗ് കിങ്ങ് കോങ്ങ്, ഫൗലാദ് എന്നീ സിനിമകളിലൂടെയാണ് ഹിന്ദി ചലച്ചിത്രലോകത്ത് പ്രശസ്തനാകുന്നത്.
ഏറെനാളായി വാർദ്ധക്യസഹജമായ ഒരുപാട് ആരോഗ്യപ്രശ്നങ്ങൾ അലട്ടിയിരുന്ന ധാരാസിംഗിനെ പെട്ടെന്നുണ്ടായ ഹൃദയാഘാതത്തെത്തുടർന്ന് 2012 ജൂലൈ 7-ന് മുംബൈയിലെ ലീലാവതി ആശുപത്രിയിൽ പ്രവേശിപ്പിച്ചു.
രണ്ടുദിവസങ്ങൾക്കുശേഷം അദ്ദേഹത്തിന്റെ തലച്ചോറിന് രക്തപ്രവാഹം നിലച്ചതുമൂലം വൻതോതിൽ കേടുപാടുകൾ പറ്റിയതായി ഡോക്ടർമാർ സ്ഥിരീകരിച്ചു.
തുടർന്ന് ആശുപത്രിയിൽ നിന്ന് പുറത്തിറക്കിയ അദ്ദേഹം സ്വവസതിയിൽ വച്ച് ജൂലൈ 12-ന് അന്തരിച്ചു.
84 വയസ്സായിരുന്നു അപ്പോൾ അദ്ദേഹത്തിന്.
മൃതദേഹം പൂർണ ഔദ്യോഗിക ബഹുമതികളോടെ ജുഹു ശ്മശാനത്തിൽ സംസ്കരിച്ചു.
നിരവധി പ്രമുഖരാണ് അദ്ദേഹത്തെ അവസാനമായി കാണാനെത്തിയത്.
ഗുസ്തി - ലോക ചാമ്പ്യൻ
പാകിസ്താനിലെ ഗുസ്തി ചാമ്പ്യൻ കിംകോങിനെ തോൽപിച്ചാണ് ധാരാസിങ് ലോകചാമ്പ്യനായത്.
ഇന്ത്യയിലെ നിരവധി നഗരങ്ങളിൽ ഇവർ തമ്മിലുള്ള മത്സരം നടന്നിട്ടുണ്ട്.
കോഴിക്കോട് മാനാഞ്ചിറയിലും ഇരുവരും തമ്മിലുള്ള മത്സരം നടന്നിട്ടുണ്ട്.
ഒട്ടുമിക്ക ലോക ഗുസ്തിക്കാരുമായും ഏറ്റുമുട്ടിയ ധാരാസിങ് വളരെ കുറച്ച് ഗുസ്തി മത്സരങ്ങളിലേ പരാജയപ്പെട്ടിട്ടുള്ളു.
സിബി മലയിൽ സംവിധാനം ചെയ്ത മുത്താരംകുന്ന് പി.ഒ. എന്ന മലയാളചിത്രത്തിലും ഇദ്ദേഹം അഭിനയിച്ചിട്ടുണ്ട്.
വാട്ടൺ സി ദൂർ ദാദ റുസ്‌തം ഇ ബാഗ്‌ദാദ്‌ ഷേർ ദിൽ സിക്കന്ദർ ഇ അസം രാക്ക മേരാ നാം ജോക്കർ ധരം കരം ജബ്‌ വി മെറ്റിൽ മുത്തരാംകുന്ന് പി ഒ പുരസ്കാരങ്ങൾ റുസ്‌തം ഇ ഹിന്ദ്‌ അവലംബം ↑ Dara Singh Meri Atmkatha (en. my autobiography by Dara Singh) page 47 ↑ ↑ http://mangalam.com/index.php?page=detail nid=588442 lang=malayalam ↑ അധിക വായനക്ക് പുറം കണ്ണികൾ The Official Website of Dara Singh Dara Singh's IMDb entry
നീലമുഖി കടൽവാത്ത
Sula dactylatra
പസഫിക് , ഇന്ത്യൻ , അറ്റ്‌ലാന്റിക് മഹാസമുദ്രങ്ങളിൽ കണ്ടുവരുന്ന ഒരിനം വാത്തയാണ് നീലമുഖി കടൽവാത്ത .
പ്രജനനത്തിനും വിശ്രമത്തിനും മാത്രമേ ഇവ തീരപ്രദേശങ്ങളിലേക്കെത്താറുള്ളൂ.
മഞ്ഞ കണ്ണുകളും നീണ്ടുകൂർത്ത കൊക്കുകളുമാണ് ഇതിന്റെ പ്രത്യേകത.
കാലിനും കഴുത്തിനു താഴെയും നീലനിറമുണ്ട്.
ഒറ്റനോട്ടത്തിൽ മുഖംമൂടിവെച്ചപോലെ തോന്നും.
ചിറകിനടിയിൽ കറുത്ത നിറമാണ്.
മറ്റു ഭാഗങ്ങൾ വെള്ളനിറവും.
കാലുകളിലെ വിരലുകൾ തമ്മിൽ ചർമ്മംകൊണ്ട് ബന്ധിച്ചിരിക്കുന്നതിനാൽ വെള്ളത്തിൽ നീന്താനും ഇവയ്ക്കു കഴിയും.
ഉൾക്കടലിലെ ചൂടുവെള്ളത്തിൽ കഴിയാനാണ് ഇവയ്ക്ക് താല്പര്യം.
ചിറകുകൾ നീട്ടിപ്പിടിച്ചാൽ 86 സെന്റിമീറ്റർ വരെ വലിപ്പം വരാം .
നീലമ്പേരൂർ മധുസൂദനൻ നായർ ഇംഗ്ലീഷ് വിലാസം https://ml.wikipedia.org/wiki/Neelamperoor_Madusoodanan_nair
പ്രമുഖ മലയാള കവിയും സാഹിത്യകാരനുമായിരുന്നു നീലമ്പേരൂർ മധുസൂദനൻ നായർ (ജനനം: 25 മാർച്ച് 1936; മരണം: 2 ജനുവരി 2021).
കവിതക്കുള്ള കേരള സാഹിത്യ അക്കാദമി പുരസ്‌കാരം 2000 ൽ നേടി.
പതിനഞ്ചോളം കവിതാസമാഹാരങ്ങളുൾപ്പെടെ മുപ്പതോളം കൃതികളുടെ കർത്താവാണ്.
1936 മാർച്ച് 25-ന് കുട്ടനാട്ടിൽ നീലമ്പേരൂർ വില്ലേജിൽ മാധവൻപിള്ളയുടെയും പാർവതിയമ്മയുടെയും മകനായി ജനിച്ചു.
ഗണിതശാസ്ത്രത്തിൽ ബിരുദവും സ്ഥിതിവിവരഗണിതത്തിൽ മാസ്റ്റർ ബിരുദവും നേടി.
നേടി വ്യവസായ വകുപ്പിൽ റിസർച്ച് ഓഫീസറായി.
കേരള സാഹിത്യ അക്കാദമിയുടെ ജനറൽ കൗൺസിൽ അംഗമായിരുന്നു.
ചമത എന്ന കാവ്യ സമാഹാരത്തിന് 2000 ലെ കേരള സാഹിത്യ അക്കാദമി പുരസ്‌കാരം ലഭിച്ചു.
എംഗൽസിന്റെ കവിതകൾ മലയാളത്തിലേക്ക് പരിഭാഷപ്പെടുത്തി.
സ്നേഹപൂർവ്വം മീര എന്ന സിനിമക്കായി ഗാനങ്ങളും രചിച്ചു.
സെക്രട്ടറിയേറ്റ് വ്യവസായ വാണിജ്യവകുപ്പിൽ ജോയിന്റ് ഡയറക്ടറായി വിരമിച്ചു 2021 ജനുവരി 2-ന് 85-ആം വയസ്സിൽ തിരുവനന്തപുരത്തെ കിംസ് ആശുപത്രിയിൽ വച്ച് അന്തരിച്ചു.
കൃതികൾ ചമത ഇതിലേ വരിക ഈറ്റിലം ചിത ഉറങ്ങുംമുൻപ് അമരൻ ഫലിത ചിന്തകൾ പുരസ്കാരങ്ങൾ കേരള സാഹിത്യ അക്കാദമി പുരസ്‌കാരം (2000) കണ്ണശ്ശപുരസ്ക്കാരം 2012 സംസ്ഥാന ബാലസാഹിത്യ പുരസ്ക്കാരം അബുദാബി ശക്തി അവാർഡ് 'കനകശ്രീ' (1989) അവലംബം ↑ ↑ http://www.keralabhooshanam.com/?p=179916%5Bപ്രവർത്തിക്കാത്ത+കണ്ണി%5D
നീലരാജൻ (തുമ്പി) ഇംഗ്ലീഷ് വിലാസം https://ml.wikipedia.org/wiki/Blue_Darner
Anax immaculifrons( blue darner) from Nelliyampathy Palakkad Kerala Anax immaculifrons( blue darner)egg laying നെല്ലിയാമ്പതിയിൽ നിന്നും
കേരളത്തിൽ കാണപ്പെടുന്ന തുമ്പികളിൽ ഏറ്റവും വലിപ്പമേറിയത് എന്ന അവകാശപ്പെടുന്ന ഒരു കല്ലൻതുമ്പിയിനമാണ് നീലരാജൻ (Blue Darner).
( ശാസ്ത്രീയനാമം : Anax immaculifrons ) വനാന്തരങ്ങളിലെ നീർച്ചാലുകളിലും തണ്ണീർതടങ്ങളിലെ വെള്ളക്കെട്ടുകളിലും ജലാശയങ്ങളിലുമെല്ലാം ഇവ സാധാരണയായി കാണപ്പെടുന്നു.
ആൺതുമ്പിക്ക് ഇളംപച്ചനിറമുള്ള മുഖവും തിളങ്ങുന്ന നീലക്കണ്ണുമാണ്.
പെൺതുമ്പിക്ക് ഇളം മഞ്ഞനിറമുള്ള മുഖവും കണ്ണുകളുടെ മുകൾഭാഗം തവിട്ടുനിറവും കീഴ് ഭാഗം മഞ്ഞയുമാണ്.
മഴക്കാലം കഴിഞ്ഞുള്ള സമയത്താണ് ഇവയെ കൂടുതലായി കണ്ടുവരുന്നത്.
കേരളത്തിൽ ഇവയെ നിരപ്പായ തണ്ണീർതടങ്ങൾ മുതൽ 6000അടി ഉയരമുള്ള മലനിരകളിൽ വരെ കണാൻ സാധിയ്ക്കും.
പെൺതുമ്പികൾ ജലാശയതീരത്ത് മുങ്ങിക്കിടക്കുന്ന ജലസസ്യങ്ങളിൽ മുട്ടയിടുന്നു.
മുട്ടവിരിഞ്ഞിറങ്ങുന്ന ലാർവ ചെറു ജലജീവികളെ ഭക്ഷിച്ച് വളർന്ന് ജീവിതചക്രത്തിന്റെ ഘട്ടങ്ങൾപൂർത്തിയാക്കി തുമ്പിയായി പറന്നിറങ്ങുന്നു.
ഇതും കാണുക ഇന്ത്യയിലെ തുമ്പികളുടെ പട്ടിക കേരളത്തിലെ തുമ്പികൾ അവലംബം പുറത്തേക്കുള്ള കണ്ണികൾ വിക്കിസ്പീഷിസിൽ Anax immaculifrons എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Anax immaculifrons എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
നീലമ്പേരൂർ ഇംഗ്ലീഷ് വിലാസം https://ml.wikipedia.org/wiki/Neelamperoor
9°29′45″N 76°30′27″E ﻿ / ﻿ 9.495943°N 76.507598°E ﻿ / 9.495943; 76.507598 കോട്ടയത്തിനും ചങ്ങനാശ്ശേരിക്കും മദ്ധ്യെ കുറിച്ചിയിൽ നിന്നും ഏകദേശം 3 കി.
മി. പടിഞ്ഞാറ് ഭാഗത്ത് ആലപ്പുഴ ജില്ലയിൽ, കുട്ടനാട്ടു താലൂക്കിൽ പെട്ട കായലുകളാലും നെല്പാടങ്ങളാലും ചുറ്റപ്പെട്ട പ്രകൃതിരമണീയമായ സ്ഥലമാണ് നീലമ്പേരൂർ ഗ്രാമം .
ഹിന്ദു,ക്രിസ്ത്യൻ എന്നീ രണ്ടു മത വിഭാഗത്തിൽപെട്ടവരാണ് ഇവിടുത്തെ ജനത.
ഇവിടുത്തെ പ്രധാന ക്ഷേത്രമായ നീലംപേരൂർ ക്ഷേത്രത്തിലെ ഒരു പ്രധാന ഉത്സവമാണ് നീലംപേരൂർ പടയണി .
നീലമ്പേരൂരിനടുത്തുള്ള കരുനാട്ടുവാല എന്ന സ്ഥലം പുരാതന കാലത്ത് അറിയപ്പെട്ടിരുന്നൊരു വാണിജ്യകേന്ദ്രമായിരുന്നു.
നീലന്റെ (ശിവൻ) പെരിയ ഊർ (വലിയ നാട്) എന്നുള്ളത് നീലമ്പേരൂർ ആയി മാറിയതാവാം എന്ന് ചരിത്രകാരനായ വി.വി.കെ.വാലത്ത് തന്റെ പ്രസിദ്ധമായ കേരളത്തിലെ സ്ഥലനാമചരിത്രങ്ങൾ എന്ന ഗ്രന്ഥത്തിൽ പറയുന്നു.
ശൈവ മതത്തിന്റെ ദക്ഷിണേന്ത്യയിലേക്കുള്ള ചരിത്രപരമായ പ്രയാണത്തെയാണ്‌ ഇതിലൂടെ മനസ്സിലാക്കാവുന്നത്.
ഇന്ന് നീലംമ്പേരൂരിൽ പഴയ ശിവക്ഷേത്രമില്ല.
എഡി എട്ടാം നൂറ്റാണ്ടിൽ പള്ളിബാണപെരുമാളുടെ കാലത്ത് ഇവിടുത്തെ ശിവക്ഷേത്രം വാഴപ്പള്ളി ക്ഷേത്രത്തിൽ ലയിച്ചതായി വിശ്വസിക്കുന്നു.
അവലംബം ↑ കേരളത്തിലെ സ്ഥലനാമചരിത്രങ്ങൾ, കേരള സാഹിത്യ അക്കാദമി - വി.വി.കെ വാലത്ത് ↑ ബുദ്ധമത പ്രചാരണം: കൊട്ടാരത്തിൽ ശങ്കുണ്ണിയുടെ ഐതിഹ്യമാല - പള്ളിബാണ പെരുമാൾ ↑ മലയാളം: കെ.എൻ. ഗോപാലപിള്ള -- കേരള മഹാചരിത്രം Neelamperoor എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
നീലയമരി ഇംഗ്ലീഷ് വിലാസം https://ml.wikipedia.org/wiki/Indigofera_tinctoria
പയർ വർഗ്ഗത്തിൽ പെടുന്ന ഒരു കുറ്റിച്ചെടിയാണ്‌ നീലയമരി .
ഉഷ്ണകാലാവസ്ഥയുള്ള ഏഷ്യ , ആഫ്രിക്ക എന്നിവിടങ്ങളിലാണ്‌  കൂടുതൽ കാണപ്പെടുന്നതെങ്കിലും, ലോകത്തെമ്പാടും  പഴയകാലങ്ങളിൽ  ഇത്‌ ഉപയോഗിച്ചിരുന്നതായി കരുതപ്പെടുന്നു.
ഈ ചെടിയിലടങ്ങിയിരിക്കുന്ന ഇൻഡിഗൊ നിറം, ജീൻസ്‌ തുടങ്ങിയ വസ്ത്രങ്ങളുടെ നിറക്കൂട്ടുകൾക്കും മുടി നിറം മാറ്റുന്നതിനും ഉപയോഗിച്ചു വരുന്നു.
കേരളത്തിലെ തൊടികളിലും കാടുകളിലും ധാരാളം കണ്ടു വന്നിരുന്ന ഈ ചെടിക്ക്‌ ആയുർവേദത്തിലും സ്ഥാനമുണ്ട്‌.
തലമുടിയുടെ വളർച്ചയെ ത്വരിതപ്പെടുത്തുന്ന നീലിഭൃംഗാദി എണ്ണയുടെ പ്രധാന കൂട്ടാണ് നീലയമരി ഇല.
കേശതൈലങ്ങൾക്ക് പുറമെ ആസ്തമ, പ്രമേഹം, ത്വഗ്രോഗങ്ങൾ, രക്തവാതം എന്നിവയുടെ ചികിത്സക്കും നീലയമരി ഉപയോഗിക്കുന്നു.
പാമ്പ്, തേൾ, പഴുതാര, പല്ലി, ചിലന്തി എന്നിവയുടെ വിഷബാധയേറ്റാൽ നീലയമരി തനിച്ചോ മറ്റു ഔഷധങ്ങളുമായി ചേർത്തോ ഉപയോഗിക്കാറുണ്ട്.
നീലയമരി ചേർത്ത മരുന്നുകൾ അപസ്മാരത്തിന് ഉപയോഗിക്കുന്നുണ്ട്.
ഞരമ്പുരോഗങ്ങൾക്ക് ഇത് ഫലപ്രദമായി ഉപയോഗിക്കാം.
പഴകിയ വ്രണം ഉണങ്ങുന്നതിന് നീലയമരി ഇട്ട് കാച്ചിയ വെളിച്ചെണ്ണ ഉപയോഗിക്കാം.
നീലയമരിവേര്, ഉങ്ങിൻവേര് ഇവകൊണ്ട് കഷായം ഉണ്ടാക്കി കഴിച്ചാൽ പേപ്പട്ടിവിഷത്തിന് ശമനമുണ്ടാകുമെന്ന് പറയുന്നു.
രസാദിഗുണങ്ങൾ രസം : തിക്തം ഗുണം: രൂക്ഷം, ലഘു വീര്യം : ഉഷ്ണം കൃഷിരീതി
വിത്ത് പാകിയാണ് ഇവ നടുന്നത്.
സെപ്റ്റംബർ - ഒക്ടോബർ മാസമാണ് വിത്ത് വിതയ്ക്കുന്നതിന് യോജിച്ച സമയം.
വളരെ ചെറിയ വിത്താണ് നീലയമരിയുടേത്.
ഒരു സെന്റിന് ഏകദേശം 12 ഗ്രാം വിത്ത് വേണ്ടിവരും.
തൊലി കട്ടിയുള്ളതുകൊണ്ട് മുളപ്പിക്കുന്നതിന് മുമ്പ് വിത്ത് മണലുമായി ചേർത്ത് പതുക്കെ ഉരസണം.
അല്ലെങ്കിൽ തിളച്ച വെള്ളത്തിൽ ഒരു സെക്കന്റ് മുക്കണം.
മൂന്നിരട്ടി മണൽ ചേർത്താണ് വിത്ത് വിതയ്ക്കേണ്ടത്.
ഗ്രാം കാലിവളം അടിവളമായി നല്കാം.
വിതച്ച് രണ്ടു മൂന്ന് മാസത്തിനകം ചെടികൾ പൂക്കാൻ തുടങ്ങും.
പൂവിടുന്നതോടെ നിലത്ത് നിന്ന് 10 സെ.
മി ഉയരത്തിൽ വച്ച് ചെടികൾ മുറിച്ചെടുക്കാം.
വിളവെടുത്ത ശേഷം നനയ്ക്കണം.
ഒന്നര രണ്ട് മാസം കഴിഞ്ഞാൽ അടുത്ത വിളവെടുപ്പ് നടത്താം.
വളർച്ചയനുസരിച്ച് വർഷത്തിൽ 4-5 വിളവെടുപ്പ് നടത്താവുന്നതാണ്.
അവലംബം ↑ നീലിയമരിയുടെ കൃഷിയും വിപണനവും - കേരള കർഷകൻ (സെപ്റ്റംബർ 2011) Indigofera_tinctoria എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
നീലരാജൻ ഇംഗ്ലീഷ് വിലാസം https://ml.wikipedia.org/wiki/Kaniska_canace
കാടുകളിലും മലകളിലും കാണപ്പെടുന്ന ഒരു ശലഭമാണ് നീലരാജൻ ( Kaniska canace ).
}} പുഴകളുടേയും തടാകങ്ങളുടേയും ഓരങ്ങളിൽ ഇവയെ കാണാനാകും.
ചിറക് പരത്തിപ്പിടിച്ച് ഇരിയ്ക്കുമ്പോൾ നീലരാജൻ മനോഹരമാണ്.
പുറംചിറകിന് കരിനീല നിറമാണ്.
ഇതിൽ ആകാശനീല പട്ട തെളിഞ്ഞ കാണാം.
പെൺശലഭത്തിന് പട്ട വീതി കൂടിയതായിരിക്കും.
പിൻചിറകിലെ പട്ടയിൽ ഏതാനും കറുത്ത പുള്ളികളുണ്ട്.
ചിറകടച്ച് ഇരിയ്ക്കുന്ന നീലരാജനെ കണ്ടാൽ ഉണക്കയിലയാണെന്നേ തോന്നൂ.
ചിറക് അടച്ച് ഇരിക്കുന്ന നീലരാജൻ അവലംബം ↑ ↑ ↑ {{ cite web }} : Cite has empty unknown parameter: | dead-url= ( help ) ↑ ഇപ്പോൾ പൊതുസഞ്ചയത്തിലുള്ള കൃതിയിൽനിന്നുള്ള വിവരങ്ങൾ ഇവിടെ ഉൾപ്പെടുത്തിയിരിക്കുന്നു: {{ cite book }} :  CS1 maint: date format ( link ) ↑ ഇപ്പോൾ പൊതുസഞ്ചയത്തിലുള്ള കൃതിയിൽനിന്നുള്ള വിവരങ്ങൾ ഇവിടെ ഉൾപ്പെടുത്തിയിരിക്കുന്നു: പുറം കണ്ണികൾ Kaniska canace എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
നീലവയറൻ വിഷത്തവള ഇംഗ്ലീഷ് വിലാസം https://ml.wikipedia.org/wiki/Blue_Bellied_Poison_Frog
ഡെൻഡ്രോബാറ്റിഡൈ കുടുംബത്തിൽപ്പെട്ട ഒരിനം തവളയാണ് നീലവയറൻ വിഷത്തവള ( ഇംഗ്ലീഷ് : Blue Bellied Poison Frog ).
ഡേൻഡ്രോബേറ്റ്സ് ജനുസ്സിൽപ്പെട്ട ഇവയുടെ ശാസ്ത്രീയ നാമം ഡേൻഡ്രോബേറ്റ്സ് മിനുറ്റുസ്(Dendrobates Minutus) എന്നാണ്.
Dendrobates minutus .
നീലവര ഇംഗ്ലീഷ് വിലാസം https://ml.wikipedia.org/wiki/Neelavara
ഇന്ത്യയിലെ കർണാടക സംസ്ഥാനത്തിലെ ഉഡുപ്പി ജില്ലയിൽ സ്ഥിതി ചെയ്യുന്ന ഒരു ഗ്രാമമാണ് നീലവര (Kannada: ನೀಲಾವರ) ബ്രഹ്മവാറിൽ നിന്ന് ഏഴ് കിലോമീറ്റർ അകലെയും എൻഎച്ച് 17 ലും കുൻജാലിൽ നിന്ന് 3 കിലോമീറ്ററിലും ബ്രഹ്മവർ മുതൽ ഹെബ്രി വരെയുള്ള പാതയിലും വടക്ക് സീത നദിക്ക് തെക്ക് കുഞ്ജാൽ ഗ്രാമത്തിനും ഇടയിലും ആണ് നീലവാര സ്ഥിതി ചെയ്യുന്നത്.
തുടക്കത്തിൽ നീരാവാര ആയിരുന്ന നാമം (വെള്ളത്താൽ ചുറ്റപ്പെട്ട കന്നഡയിൽ നീരു) പിന്നീട് നീലവര എന്നു അറിയപ്പെടാൻ തുടങ്ങി.
പുറം കണ്ണികൾ Neelavara link in the press Nilavara Archived 2007-08-25 at the Wayback Machine .
Shri Mahishamardini Temple official website Archived 2013-07-14 at the Wayback Machine .
Details about Goshale Archived 2011-07-27 at the Wayback Machine .
Details about Neelavara Dam Archived 2009-12-07 at the Wayback Machine .
Map of Bavali Kudru in WikiMap Neelavara temple contact details: 0820 - 2561854 / Ragavendra - 9448197097 Shri Sharada Sabha Bhavana, Madhyasthara Bettu : Contact Mr Sakharama Madhyastha +91 9448858679 https://goo.gl/maps/cT9EM47tDd62
നീലമുറികൂട്ടി
അകാന്തേസി കുടുംബത്തിൽ ഉള്ള ഒരു ചെടിയാണ് നീലമുറികൂട്ടി , ( ശാസ്ത്രീയനാമം : Cynarospermum asperrimum ) .
അവലംബം പുറത്തേക്കുള്ള കണ്ണികൾ Media related to Cynarospermum asperrimum at Wikimedia Commons Cynarospermum asperrimum എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
നീലമേനി പാറ്റപിടിയൻ ഇംഗ്ലീഷ് വിലാസം https://ml.wikipedia.org/wiki/Eumyias_thalassinus
നീലമേനി പാറ്റപിടിയന്റെ ഇംഗ്ലീഷിലെ പേര്, verditer flycatcher എന്നാണ്.
ശാസ്ത്രീയ നാമം Eumyias thalassinus എന്നാണ്.
തുരിശിന്റെ നിറം ഉള്ളതുകൊണ്ടാണ് ഈ പേര് കിട്ടിയത്.
കണ്ണുകൾക്കിടയിലും കൊക്കിനുമുകലിലുമായി ഇരുണ്ട നിറവും ഗുദത്തിൽ ചാരനിറവും ഒഴിച്ച് എല്ലായിടത്തും നല്ല നീല നിറമാണ്.
ചിത്രശാല Adult at IISc Bangalore , India .
Juvenile at IISc Bangalore , India .
Adult at IISc Bangalore , India .
on a Kamala tree Mallotus philipensis at Jayanti in Buxa Tiger Reserve in Jalpaiguri district of West Bengal , India .
ടെനോച്ടിട്ലൻ ഇംഗ്ലീഷ് വിലാസം https://ml.wikipedia.org/wiki/Tenochtitlan
മുൻ ആസ്ടെക് സാമ്രാജ്യത്തിന്റെ തലസ്ഥാനമായിരുന്നു ടെനോച്ടിട്ലൻ.
ഈ പ്രദേശത്താണ് ഇപ്പോൾ മെക്സിക്കോ നഗരം സ്ഥിതിചെയ്യുന്നത്.
മെക്സിക്കോ താഴ്വരയിലെ ടെക്സ്കോക്കൊ തടാകത്തിനു സമീപത്തുള്ള ചതുപ്പുഭൂമിയിൽ എ.ഡി.1300 കളുടെ ആദ്യപകുതിയിലാണ് ആസ്ടെക്കുകൾ ഈ ദ്വീപുനഗരം സ്ഥാപിച്ചത്.
ഇരുനൂറോളം വർഷം ഈ നഗരം സമ്പന്നമായി നിലനിന്നതായാണ് കരുതപ്പെടുന്നത്.
ഇവിടെ നിരവധി ആസ്ടെക് ക്ഷേത്രങ്ങളും ഹർമ്മ്യങ്ങളും കച്ചവടകേന്ദ്രങ്ങളും മെച്ചപ്പെട്ട നഗരസംവിധാനവും ഉണ്ടായിരുന്നതായി ഉത്ഖനനത്തിലൂടെ തെളിഞ്ഞിട്ടുണ്ട്.
ആസ്ടെക്കുകളുടെ പ്രശസ്തമായ പഞ്ചാംഗ ശില ഇവിടെ കണ്ടെത്തിയിട്ടുണ്ട്.
മോണ്ടെസുമ കക ചക്രവർത്തിയുടെ കാലത്ത് 1519-ൽ ഹെർണാൻഡോ കോർട്ടസിന്റെ നേതൃത്വത്തിൽ സ്പെയിൻകാർ ഇവിടെയെത്തി ആക്രമണം നടത്തി.
ആസ്ടെക്കുകാരുടെ പ്രത്യാക്രമണത്തിനു മുമ്പിൽ പിടിച്ചുനിൽക്കാനാകാതെ സ്പെയിൻകാർക്ക് 1520 ജൂൺ 30-ന് ഇവിടം വിടേണ്ടിവന്നു.
അടുത്ത വർഷം (1521) കോർട്ടസ് മടങ്ങിയെത്തി.
മൂന്നു മാസം നീണ്ടുനിന്ന ആക്രമണത്തിനുശേഷം ഈ നഗരം പിടിച്ചടക്കി നശിപ്പിച്ചു.
ആസ്ടെക്കുകളുടെ ചരിത്രാവശിഷ്ടങ്ങൾക്കുമേൽ ഇവർ മെക്സിക്കോ നഗരം പണികഴിപ്പിച്ചു.
അവലംബം പുറം കണ്ണികൾ Tenochtitlan എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Tenochtitlan Entry in The Visual History Project Archived 2011-07-17 at the Wayback Machine .
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ടെനോച്ടിട്ലൻ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ടെന്നസി ക്ലാഫ്‌ലിൻ ഇംഗ്ലീഷ് വിലാസം https://ml.wikipedia.org/wiki/Tennessee_Claflin
1870 ൽ ഒരു വാൾസ്ട്രീറ്റ് ബ്രോക്കറേജ് സ്ഥാപനം ആരംഭിച്ച അവരുടെ സഹോദരി വിക്ടോറിയ വുഡ്‌ഹളിനൊപ്പം ആദ്യത്തെ വനിത എന്നറിയപ്പെടുന്ന ഒരു അമേരിക്കൻ സഫ്രാജിസ്റ്റായിരുന്നു ലേഡി ടെന്നസി സെലസ്റ്റെ ക്ലാഫ്‌ലിൻ, വിസ്‌കൗണ്ടസ് ഓഫ് മോണ്ട്സെറാത്ത് (ഒക്ടോബർ 26, 1844 - ജനുവരി 18, 1923).
ടെന്നി സി. എന്നും അറിയപ്പെടുന്നു.
ടെന്നസി ക്ലാഫ്‌ലിന്റെ കൃത്യമായ ജനനത്തീയതി വ്യക്തമല്ല.
പക്ഷേ 1843 നും 1846 നും ഇടയിൽ അവർ ജനിച്ചതായി പൊതുവെ റിപ്പോർട്ട് ചെയ്യപ്പെടുന്നു.
ജീവചരിത്രകാരൻ മൈർന മാക്ഫെർസൺ 1845 ഒക്ടോബർ 26 ന് ക്ലാഫ്‌ലിന്റെ ജനനത്തീയതി ഉദ്ധരിക്കുന്നു.
പത്രപ്രവർത്തകൻ ബാർബറ ഗോൾഡ്‌സ്മിത്ത് 1846 ലെ ജന്മദിനം ഉദ്ധരിക്കുന്നു.
എന്നിരുന്നാലും, ഒഹായോയിലെ ലിക്കിംഗ് കൗണ്ടിയിലെ ഹോമറിൽ റോക്‌സന്ന ഹമ്മൽ ക്ലാഫ്‌ലിൻ, റൂബൻ ബക്ക്മാൻ ക്ലാഫ്‌ലിൻ എന്നിവർക്ക് ജനിച്ച പത്ത് മക്കളിൽ അവസാനത്തെ ആളാണ് ടെന്നസി ക്ലാഫ്‌ലിൻ എന്ന് വ്യക്തമാണ്.
മാതാപിതാക്കൾ സംസ്ഥാനം സന്ദർശിച്ചതിനാലോ അല്ലെങ്കിൽ അവരുടെ പിതാവ് അന്നത്തെ ടെന്നസീൻ കോൺഗ്രസുകാരൻ ജെയിംസ് പോൾക്കിന്റെ ആരാധകനായതിനാലോ ടെന്നസിക്ക് സംസ്ഥാനത്തിന്റെ പേര് നൽകി.
മൂത്ത സഹോദരി വിക്ടോറിയ ക്ലാഫ്‌ലിൻ വുഡ്‌ഹൾ 1838 ൽ ജനിച്ചു.
1841-നും 1843-നും ഇടയിലാണ് അവരുടെ സഹോദരി യുട്ടിക്ക ക്ലാഫ്ലിൻ ബ്രൂക്കർ ജനിച്ചത്.
മൂന്ന് സഹോദരിമാരെക്കുറിച്ച് ഒരു കവിത എഴുതിയിട്ടുണ്ട്:
VICTORIA, UTICA, AND TENNESSEE.
Three sisters fair, of worth and weight,
A queen, a city, and a State—
At least from such each takes her name—
And all were largely known to fame.
Two of them took an early start
To practice in the healing art,
The other traveled far and near,
And visited each hemisphere.
All were geniuses most rare,
Of for genteel and features fair.
By as great space they were separate
As Buckeye from the Golden State
"ബക്ക്" എന്നറിയപ്പെടുന്ന റൂബൻ ബക്ക്മാൻ ക്ലാഫ്ലിൻ ഒരു ഡോക്ടറായി വേഷമിട്ട ഒരു സ്നേക്ക് ഓയിൽ സെയിൽസ്മാൻ ആയിരുന്നു.
അദ്ദേഹത്തിന് കുറച്ച് നിയമപരിശീലനമുണ്ടായിരുന്നു.
ചിലപ്പോൾ ഒരു അഭിഭാഷകനായി സ്വയം അവതരിപ്പിച്ചു.
സുസ്ക്വെഹന്ന നദിയിൽ തടി കടത്തുന്നതും ഒരു സലൂണിൽ ജോലി ചെയ്യുന്നതും അദ്ദേഹത്തിന്റെ പ്രവൃത്തി പരിചയങ്ങളിൽ ഉൾപ്പെടുന്നു.
മസാച്യുസെറ്റ്‌സ് ആസ്ഥാനമായുള്ള സ്കോട്ട്‌സ്-അമേരിക്കൻ ക്ലാഫ്‌ലിൻ കുടുംബത്തിന്റെ ദരിദ്രമായ അർദ്ധ-വിദൂര കസിൻസിന്റെ ഒരു ശാഖയിൽ നിന്നാണ് ഗവർണർ വില്യം ക്ലാഫ്ലിൻ വന്നത്.
1825 ഡിസംബറിൽ, ബക്ക് ക്ലാഫ്ലിൻ റൊക്സാന ഹമ്മലിനെ വിവാഹം കഴിച്ചു.
ചിലപ്പോൾ "റോക്സി" എന്ന് വിളിക്കപ്പെട്ടു.
പെൻസിൽവാനിയയിലെ സെലിൻസ്ഗ്രോവിൽ വെച്ച് റോക്‌സാന ജോലിക്കാരിയായി ജോലി ചെയ്തിരുന്ന വീട്ടിൽ ബക്ക് അതിഥിയായെത്തിയപ്പോഴാണ് ദമ്പതികൾ കണ്ടുമുട്ടിയത്.
ആത്മീയതയും രോഗശാന്തിയും
1860 ആയപ്പോഴേക്കും ടെന്നസി "ജലദോഷം മുതൽ കാൻസർ വരെയുള്ള" രോഗങ്ങൾ ഭേദമാക്കാനുള്ള കഴിവുള്ള ഒരു മുൻകാല ഭാഗ്യശാലിയായി പരസ്യം ചെയ്യപ്പെട്ടു.
ബക്ക് "മിസ് ടെന്നസിയുടെ മാഗ്നെറ്റിയോ എലിക്‌സിർ" (വിലയില്ലാത്ത ഒരു മിശ്രിതം) $2-ന് വിറ്റു.
1863-ൽ, ഇല്ലിനോയിസിലെ ഒട്ടാവയിൽ ബക്ക് ഒരു മുഴുവൻ ഹോട്ടൽ വാടകയ്‌ക്കെടുത്തു അദ്ദേഹം സ്വയം "കാൻസർ രാജാവ്" എന്ന് വിളിക്കുകയും ടെന്നസിയുടെ രോഗശാന്തി കഴിവുകൾ പരസ്യപ്പെടുത്തുകയും ചെയ്തു.
അവരുടെ പരിശീലനത്തിന്റെ ഭാഗമായി, ക്ലാഫ്ലിൻസ് അവരുടെ രോഗിയുടെ ത്വക്ക് കത്തുന്ന ലൈ ഉപയോഗിച്ചു.
1864 ജൂണിൽ, പോലീസ് ക്ലാഫ്ലിൻസ് ഹോട്ടൽ ക്ലിനിക്ക് റെയ്ഡ് ചെയ്യുകയും കുടുംബം ഓടിപ്പോകുകയും ചെയ്തു.
ക്രമക്കേട്, മെഡിക്കൽ തട്ടിപ്പ് (ക്വാക്കറി) എന്നിവയുൾപ്പെടെ ഒമ്പത് കുറ്റകൃത്യങ്ങളാണ് അധികാരികൾ കുടുംബത്തിനെതിരെ ചുമത്തിയത്.
റെബേക്ക ഹോവ് എന്ന രോഗിയുടെ മരണത്തിന് കാരണക്കാരനായ ടെന്നസിയാണ് ഏറ്റവും ഗുരുതരമായ കുറ്റം നേരിട്ടത്.
വ്യാജ കാൻസർ ചികിത്സയ്ക്കായി കുടുംബം ഒരിക്കലും കോടതിയിൽ പോയിട്ടില്ല.
1868 ലെ ശരത്കാലത്തിൽ, ബക്ക് ബിസിനസ്സ് മാഗ്നറ്റ് കൊർണേലിയസ് വാൻഡർബിൽറ്റിനെ സന്ദർശിച്ചു.
അദ്ദേഹം മസാജിലും കാന്തിക രോഗശാന്തിയിലും താൽപ്പര്യമുണ്ടെന്ന് ബക്ക് കേട്ടിരുന്നു.
ബക്ക് വിക്ടോറിയയെ ഒരു ആത്മീയവാദിയായും ടെന്നസിയെ ഒരു രോഗശാന്തിക്കാരനായും തിരഞ്ഞെടുത്തു.
ടെന്നസിയും കൊർണേലിയസും ഒരുമിച്ച് ധാരാളം സമയം ചെലവഴിക്കാൻ തുടങ്ങി,.
ഒരു ബന്ധം ശക്തമായി കിംവദന്തികൾ പരന്നു.
അവലംബം കൂടുതൽ വായനയ്ക്ക് Tennessee Celeste Claflin എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
biography of Victoria Woodhull and Tennessee Celeste Claflin
ടെന്നസി വില്യംസ് ഇംഗ്ലീഷ് വിലാസം https://ml.wikipedia.org/wiki/Tennessee_Williams
ടെന്നസി വില്യംസ് എന്ന തൂലികാനാമത്തിൽ അറിയപ്പെടുന്ന തോമസ് ലാനിയർ വില്യംസ് മൂന്നാമൻ (ജീവിതകാലം: മാർച്ച് 26, 1911 - ഫെബ്രുവരി 25, 1983) ഒരു അമേരിക്കൻ നാടകകൃത്തും തിരക്കഥാകൃത്തുമാണ്.
സമകാലികരായ യൂജിൻ ഒ നീൽ , ആർതർ മില്ലർ എന്നിവർക്കൊപ്പം, ഇരുപതാം നൂറ്റാണ്ടിലെ അമേരിക്കൻ നാടകത്തിലെ മൂന്ന് പ്രമുഖ നാടകകൃത്തുക്കളിൽ ഒരാളായി അദ്ദേഹം കണക്കാക്കപ്പെടുന്നു.
ഏറെക്കാലത്തെ ശ്രമകരമായ എഴുത്തു ജീവിതത്തിന് ശേഷം, മുപ്പത്തിമൂന്നാം വയസ്സിൽ ദി ഗ്ലാസ് മെനാജെറി (1944) എന്ന നാടകത്തിലൂടെ അദ്ദേഹം പ്രശസ്തിയാർജിച്ചു.
തന്റെ അസന്തുഷ്ടമായ കുടുംബ പശ്ചാത്തലത്തെ പ്രതിഫലിപ്പിച്ച ഈ നാടകത്തിൽ അദ്ദേഹം പ്ലാസ്റ്റിക് തീയറ്റർ എന്ന നാടകരീതി അവതരിപ്പിച്ചു.
എ സ്ട്രീറ്റ്കാർ നെയിംഡ് ഡിസയർ (1947), ക്യാറ്റ് ഓൺ എ ഹോട്ട് ടിൻ റൂഫ് (1955), സ്വീറ്റ് ബേർഡ് ഓഫ് യൂത്ത് (1959), ദി നൈറ്റ് ഓഫ് ദി ഇഗ്വാന (1961) എന്നിവയുൾപ്പെടെയുള്ള വിജയങ്ങളുടെ ഒരു പരമ്പരയിൽ ആദ്യത്തേതായിരുന്നു ഈ നാടകം.
തന്റെ പിന്നീടുള്ള സൃഷ്ടികളിലൂടെ, വില്യംസ് ഒരു പുതിയ ശൈലിക്ക് ശ്രമിച്ചുവെങ്കിലും അത് പ്രേക്ഷകരെ വ്യാപകമായി ആകർഷിച്ചില്ല.
യൂജിൻ ഒനീലിന്റെ ലോംഗ് ഡേസ് ജേർണി ഇൻ ടു നൈറ്റ് , ആർതർ മില്ലറുടെ ഡെത്ത് ഓഫ് എ സെയിൽസ്മാൻ എന്നീ നാടകങ്ങൾക്കൊപ്പം എ സ്ട്രീറ്റ്കാർ നെയിംഡ് ഡിസയർ എന്ന ടെന്നസി വില്യംസിന്റെ നാടകം 20-ാം നൂറ്റാണ്ടിലെ ഏറ്റവും മികച്ച അമേരിക്കൻ നാടകങ്ങളുടെ ഷോർട്ട് ലിസ്റ്റുകളിൽ ഇടം പിടിച്ചിട്ടുണ്ട്.
വില്യംസിന്റെ പ്രശംസ നേടിയ സൃഷ്ടികളിൽ ഭൂരിഭാഗവും പിൽകാലത്ത് സിനിമകളായി മാറി.
2004-ലെ ദേശീയ സംസ്ഥാന ചലച്ചിത്ര പുരസ്കാരങ്ങൾ നേടിയ ശ്യാമപ്രസാദ് സംവിധാനം ചെയ്ത അകലെ എന്ന ചിത്രം ദി ഗ്ലാസ് മെനാജെറി എന്ന അദ്ദേഹത്തിൻറെ  നാടകത്തിൽ നിന്നും പ്രചോദനമുൾക്കൊണ്ടതാണ്.
ചെറുകഥകൾ, കവിതകൾ, ഉപന്യാസങ്ങൾ, ഓർമ്മക്കുറിപ്പുകളുടെ ഒരു വാല്യം എന്നിവയും അദ്ദേഹം എഴുതി.
1979-ൽ, അദ്ദേഹത്തിന്റെ മരണത്തിന് നാല് വർഷം മുമ്പ്, വില്യംസിനെ അമേരിക്കൻ തിയേറ്റർ ഹാൾ ഓഫ് ഫെയിമിൽ ഉൾപ്പെടുത്തി.
ടെന്നിസ് ഗേൾ ടെന്നിസ് ഗേൾ
ഒരു പോപ്പ് ചിഹ്നം എന്ന നിലയിൽ പ്രസിദ്ധി നേടിയ ബ്രിട്ടിഷ് പോസ്റ്ററാണ് ദ ടെന്നിസ് ഗേൾ .
ഒരു ടെന്നിസ് റാക്കറ്റുമേന്തി കോർട്ടിന്റെ നെറ്റിനടുത്തേയ്ക്ക് നടക്കുന്ന ഒരു സ്ത്രീയാണ് വിഷയം.
ഇടതുകൈ കൊണ്ട് തന്റെ പാവാട ഉയർത്തുന്ന സ്ത്രീ അടിവസ്ത്രം ധരിച്ചിട്ടില്ല എന്ന് വ്യക്തമാണ്.
മാരിയൺ എലിയട്ട് എന്ന ഫോട്ടോഗ്രാഫർ 1976 സെപ്റ്റംബറിലെടുത്ത ചിത്രത്തിന്റെ മോഡൽ 18 വയസ്സുകാരിയായ ഫിയോണ ബട്ട്ലറാണ്.
ഫിയോണ വാക്കർ എന്നാണ് അവരുടെ ഇപ്പോഴുള്ള പേര്.
ബിർമിം‌ഗ്‌ഹാം യൂണിവേഴ്സിറ്റിയുടെ ടെന്നിസ് കോർട്ടിലാണ് ഫോട്ടോയെടുത്തത്.
ബട്ട്ലറിന്റെ സുഹൃത്തായ കരോൾ നോട്ട്സാണ് വസ്ത്രം തുന്നിയതും ടെന്നിസ് റാക്കറ്റ് നൽകിയതും.
അഥീന എന്ന പ്രസാധന്നക്കമ്പനി 1977-ലാണ് ഈ ചിത്രം പോസ്റ്ററായി പ്രസിദ്ധീകരിച്ചത്.
1978 മുതൽ ഈ ചിത്രത്തിന് വലിയ സ്വീകാര്യത ലഭിച്ചു.
ഒരു പോസ്റ്ററിന് രണ്ട് പൗണ്ട് എന്ന നിരക്കിൽ 20 ലക്ഷം പോസ്റ്ററുകൾ വിറ്റഴിക്കപ്പെട്ടു.
ടെന്നന്റ് ദ്വീപുകൾ ഇംഗ്ലീഷ് വിലാസം https://ml.wikipedia.org/wiki/Tennent_Islands
ടെന്നന്റ് ദ്വീപുകൾ നുനാവട്ടിലെ കിറ്റിക്മോട്ട് മേഖലയിൽ, കനേഡിയൻ ആർട്ടിക് ദ്വീപസമൂഹത്തിലെ ജനവാസമില്ലാത്ത ഒരുകൂട്ടം ദ്വീപുകളാണ്.
ക്ലാരൻസ് ദ്വീപുകൾക്കും ബെവർലി ദ്വീപുകൾക്കും ഇടയിലുള്ള റേ കടലിടുക്കിലാണ് ഈ ദ്വീപുകളുടെ സ്ഥാനം.
കിംഗ് വില്യം ദ്വീപിലെ തോംസൺ പോയിന്റ് ഹംബോൾട്ട് ചാനലിന് കുറുകെ 3.5 കിലോമീറ്റർ (2.2 മൈൽ) അകലെയാണ്.
മാറ്റി ദ്വീപ് വെല്ലിംഗ്ടൺ കടലിടുക്കിനാൽ വേർതിരിക്കപ്പെട്ട് കിഴക്ക് 3.7 കിലോമീറ്റർ (2.3 മൈൽ) അകലെയായി സ്ഥിതിചെയ്യുന്നു.
ബൂത്തിയ പെനിൻസുലയിലെ ഓസ്കാർ ബേ ദ്വീപുകളുടെ വടക്കുകിഴക്ക് ഭാഗത്താണ്.
ടെന്നന്റ് ദ്വീപുകൾ താഴ്ന്ന നിരപ്പിലുള്ള പ്രദേശങ്ങളും തടാകങ്ങൾ നിറഞ്ഞതുമാണ്.
ഈ ദ്വീപുകളും ഏകദേശം  രണ്ട് മൈൽ വീതിയുള്ള (3.2 കിലോമീറ്റർ) തുറമുഖമായ പോർട്ട് എമേഴ്‌സണും സർ ജോൺ റോസ് തന്റെ രണ്ടാമത്തെ ആർട്ടിക് യാത്രയിൽ എമേഴ്‌സൺ ടെന്നന്റിന്റെ ബഹുമാനാർത്ഥം നാമകരണം ചെയ്തു.
അവലംബം ↑ ↑ Ross 1835:241
ടെന്നസി നദി ഇംഗ്ലീഷ് വിലാസം https://ml.wikipedia.org/wiki/Tennessee_River
അമേരിക്കൻ ഐക്യനാടുകളുടെ തെക്കു കിഴക്കൻ പ്രദേശത്തിലൂടെ ഒഴുകുന്ന ഒരു നദിയാണ് ടെന്നസി നദി .
ഓഹിയോ നദിയുടെ ഏറ്റവും വലിയ പോഷകനദിയായ ടെന്നസിയുടെ നീളം ഏകദേശം 1049 കിലോമീറ്റർ അഥവാ 652 മൈൽ ആണ്.
ടെന്നസി താഴ്വരയിലൂടെ ഒഴുകുന്ന ഈ നദി ചെറോക്കി നദി എന്നും അറിയപ്പെടുന്നു.
ഒഴുക്ക് ടെന്നസി നദിയുടെ ഭൂപടം
ടെന്നസി സംസ്ഥാനത്തെ നോക്സ്‌വില്ലെ പട്ടണത്തിന്റെ കിഴക്കുഭാഗത്തായി വച്ച് ഹോൾസ്റ്റൺ ‍, ഫ്രഞ്ച് ബ്രോഡ് എന്നീ രണ്ടു നദികളുടെ സംഗമഫലമായിട്ടാണ് ടെന്നസി നദി രൂപം കൊള്ളുന്നത്.
അവിടെനിന്നും, ചാറ്റനൂഗയിലൂടെ തെക്കുപടിഞ്ഞാറോട്ടൊഴുകി അലബാമയിലെത്തുന്ന ടെന്നസി നദി, തുടർന്ന് വടക്കൻ അലബാമയിലൂടെ ഒഴുകി കുറച്ചുദൂരം മിസ്സിസ്സിപ്പി സംസ്ഥാനവുമായുള്ള അതിർത്തിയായി മാറിയതിനു ശേഷം, ടെന്നസി സംസ്ഥാനത്തേക്ക് തിരിയുന്നു.
ഇവിടെ വച്ച് ടെന്നസി നദി, ടെന്നസി സംസ്ഥാനത്തെ , മധ്യ ടെന്നസി എന്നും, പടിഞ്ഞാറൻ ടെന്നസി എന്നും വിഭജിക്കുന്നു.
തുടർന്നൊഴുകുന്ന ടെന്നസി നദി കെന്റക്കി സംസ്ഥാനം പിന്നിട്ട് ഇല്ലിനോയ്യുടെ തെക്കേയറ്റത്തുള്ള പദൂകായിൽ വച്ച് ഓഹിയോ നദിയുമായി ചേരുന്നു.
പ്രധാനമായി ടെന്നസി താഴ്വര പദ്ധതിയുടെ ഭാഗമായും, അല്ലാതെയും ടെന്നസി നദിയിൽ പലയിടത്തും അണക്കെട്ടുകൾ പണിതിട്ടുണ്ട്.
കെന്റക്കി അണക്കെട്ടും , കോർപ്സ് ബെർൿലെ അണക്കെട്ടും അവയിൽ പ്രധാനപ്പെട്ടവയാണ്.
പ്രധാന നദീതീര നഗരങ്ങളും പട്ടണങ്ങളും ജോൺ റോസ്സ് പാലം, ചാറ്റനൂഗ.
‘സ്റ്റീംബോട്ട് ബിൽ’ഹഡ്സൺ സ്മാരക പാലം, ഡെകാറ്റർ, അലബാമ.
നാചെസ് ട്രേസ് പാർൿ‌വേ, ചെറോക്കി, അലബാമ